



VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO

Į S A K Y M A S
DĖL FR0803 IR FR0804 FORMŲ PATVIRTINIMO BEI VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2003 M. BALANDŽIO 30 D. ĮSAKYMO NR. V-131 „DĖL AKCIZAIS NEAPMOKESTINAMO GAZOLIO (DYZELINIŲ DEGALŲ) ĮSIGIJIMO 200__ M. KORTELĖS IŠDAVIMO BEI JOS PILDYMO IR TOKIŲ DEGALŲ APSKAITOS TAISYKLIŲ PATVIRTINIMO“ PAKEITIMO

2004 m. gruodžio 31 d. Nr. VA-212
Vilnius


Vadovaudamasi Lietuvos Respublikos akcizų įstatymu (Žin., 2001, Nr. 98-3482; 2004, Nr. 26-802), Atleistų nuo akcizų dyzelinių degalų, skirtų naudoti žemės ūkyje, taip pat tvenkinių ir kitų vidaus vandenų žuvininkystėje, įsigijimo taisyklėmis, patvirtintomis Lietuvos Respublikos Vyriausybės 2003 m. vasario 3 d. nutarimu Nr. 145 (Žin., 2003, Nr. 14-544; 2004, Nr. 56-1943), bei Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2004, Nr. 82-2966), 18.11 punktu ir siekdama užtikrinti operatyvų leidimų įsigyti akcizais neapmokestinamus dyzelinius degalus išdavimą:
. Tvirtinu pridedamas:
. Leidimo įsigyti nuo akcizų atleistus dyzelinius degalus, skirtus naudoti žemės ūkio reikmėms, FR0803 formą (toliau – FR0803 forma).
. Leidimo įsigyti nuo akcizų atleistus dyzelinius degalus, skirtus naudoti žuvininkystės reikmėms, FR0804 formą (toliau – FR0804 forma).
. Pakeičiu Valstybinės mokesčių inspekcijos prie Lietuvos Respublikos finansų ministerijos (toliau – Inspekcija) viršininko 2003 m. balandžio 30 d. įsakymą Nr. V-131 „Dėl Akcizais neapmokestinamo gazolio (dyzelinių degalų) įsigijimo 200__ m. kortelės išdavimo bei jos pildymo ir tokių degalų apskaitos taisyklių patvirtinimo“ (Žin., 2003, Nr. 45-2052; 2004, Nr. 38-1263, Nr. 79-2824, toliau – Įsakymas) ir Įsakymu patvirtintas Akcizais neapmokestinamo gazolio (dyzelinių degalų) įsigijimo 200__ m. kortelės išdavimo, jos pildymo ir tokių degalų apskaitos taisykles (toliau – taisyklės):
. išdėstau Įsakymo antraštę taip: „DĖL LEIDIMO ĮSIGYTI NUO AKCIZŲ ATLEISTUS DYZELINIUS DEGALUS IŠDAVIMO IR TOKIŲ DEGALŲ APSKAITOS TAISYKLIŲ PATVIRTINIMO“.
. Išdėstau Įsakymo 2.1 papunktį taip:
„. Apskričių valstybinių mokesčių inspekcijų (toliau – AVMI) mokesčių mokėtojų aptarnavimo poskyriams, akcizų administravimo skyriams laikytis taisyklių ir kontroliuoti, kad žemės ūkio subjektai, naudojantys atleistus nuo akcizų dyzelinius degalus ar biodyzeliną (toliau – gazolis) bei jį parduodantys akcizais apmokestinamų prekių sandėlių (toliau – sandėlis), specialių nuo akcizų atleistų dyzelinių degalų sandėlių (toliau – specialus sandėlis) savininkai, ūkio subjektai, turintys licencijas verstis didmenine prekyba dyzeliniais degalais, įsigyjantys ir tiekiantys dyzelinius degalus asmenims, naudojantiems juos žemės ūkyje ir/ar tvenkinių bei kitų vidaus vandenų žuvininkystėje, laikytųsi taisyklių ir naudotų šiuo įsakymu patvirtintas FR0543, FR0544, FR0559, FR0803, FR0804, FR0655, FR00674, FR0675 formas“.
. Išdėstau Įsakymo 2.2.1 papunktį taip:
„. priimti žemės ūkio subjektų prašymus išduoti ir pakeisti leidimus įsigyti nuo akcizų atleistus dyzelinius degalus, skirtus naudoti žemės ūkio reikmėms FR0803 formas ir leidimus įsigyti nuo akcizų atleistus dyzelinius degalus, skirtus naudoti žuvininkystės reikmėms FR0804 formas (toliau – Kortelė) ir šiuos prašymus persiųsti atitinkamų AVMI akcizų administravimo skyriams“.
. Pripažįstu netekusiu galios Įsakymo 2.5 punktą, atitinkamai Įsakymo 2.6 punktą laikau 2.5 punktu.
. Išdėstau taisyklių pavadinimą taip: „LEIDIMO ĮSIGYTI NUO AKCIZŲ ATLEISTUS DYZELINIUS DEGALUS IŠDAVIMO IR TOKIŲ DEGALŲ APSKAITOS TAISYKLĖS“.
. Išdėstau taisyklių 1 punktą:
„. Leidimo įsigyti nuo akcizų atleistus dyzelinius degalus išdavimo ir tokių degalų apskaitos taisyklės (toliau – taisyklės) nustato žemės ūkyje ir/ar tvenkinių bei kitų vidaus vandenų žuvininkystėje naudotinų atleistų nuo akcizų dyzelinių degalų, pažymėtų laikantis Kuro, kuriam taikomos akcizų lengvatos, žymėjimo tvarkos, patvirtintos ūkio ministro 2002 m. birželio 3 d. įsakymu Nr. 193 (Žin., 2002, Nr. 59-2405), reikalavimų (toliau – gazolis), Leidimo įsigyti nuo akcizų atleistus dyzelinius degalus, skirtus naudoti žemės ūkio ar žuvininkystės reikmėms, ir šio leidimo priedo – nuo akcizų atleistų dyzelinių degalų įsigijimo apskaitos lentelės (toliau leidimas ir jo priedas vadinami Kortele) išdavimo, pakeitimo, pildymo, taip pat informacijos apie leidžiamą įsigyti gazolio kiekį teikimo akcizais apmokestinamų prekių sandėliui (toliau – sandėlis), gazolio apskaitos sandėlyje, specialiame nuo akcizų atleistų dyzelinių degalų sandėlyje (toliau – specialus sandėlis) ar pas ūkio subjektus, turinčius licencijas verstis didmenine prekyba dyzeliniais degalais ir atgabenančių juos autocisternomis ir (arba) mobiliosiomis talpyklomis tiesiogiai iš sandėlių ar specialių sandėlių asmenims, naudojantiems juos žemės ūkyje ir/ar tvenkinių bei kitų vidaus vandenų žuvininkystėje (toliau – registruoti pardavėjai) ir sandėlyje, specialiame sandėlyje ar registruoto pardavėjo laikomo gazolio apyvartos ataskaitų užpildymo bei teikimo apskrities valstybinei mokesčių inspekcijai (toliau – AVMI) tvarką“.
. Išdėstau taisyklių 6 punkto sąvoką „gazolio įsigijimo apskaitos lentelė“ taip: „gazolio įsigijimo apskaitos lentelė – tai leidimo įsigyti nuo akcizų atleistus dyzelinius degalus, skirtus naudoti žemės ūkio ar žuvininkystės reikmėms priede ir jo papildomuose lapuose pardavėjo (sandėlio savininko ar asmens, iš sandėlio prekiaujančio gazoliu) ar jo įgalioto asmens pildoma lentelė, skirta žemės ūkio subjekto įsigyto gazolio kiekio ir kitiems duomenims įrašyti;“.
. Išdėstau taisyklių 8 punkto pirmą pastraipą taip:
„. Žemės ūkio subjektas kartu gali prašyti išduoti ir vieną ar kelis nuo akcizų atleistų dyzelinių degalų įsigijimo apskaitos lentelės papildomus lapus“.
. Išdėstau taisyklių 12 punktą taip:
„. Kortelėje turi būti nurodyta jos išdavimo data, numeris, žemės ūkio subjekto, kuriam leidžiama įsigyti gazolį, pavadinimas arba vardas, pavardė, mokesčių mokėtojo kodas arba asmens kodas, buveinės adresas arba gyvenamoji vieta, telefonas, faksas, vietos, kurioje bus naudojamas gazolis, adresas, kuro talpyklos, kurioje bus laikomas gazolis, registracijos numeris ir tūris, veiklos rūšis, gazolio pavadinimas, kodas pagal KN ir kiti duomenys. Kortelę pasirašo AVMI viršininkas arba jo įgaliotas asmuo“.
. Išdėstau taisyklių 13 punktą taip:
„. Kortelės numeris turi susidėti iš:
. raidžių ZU, jei išduodama FR0803 Kortelė, arba
. raidžių ZZ, jei išduodama FR0804 Kortelė;
. raidės N;
. 3 skaičių po raidės, atitinkančių AVMI kodą, suteiktą vadovaujantis VMI prie FM viršininko 2002 m. vasario 27 d. įsakymu Nr. 57 „Dėl padalinių kodavimo“;
. Kortelės išdavimo eilės numerio.
. Išdėstau taisyklių 14 punktą taip:
„14. AVMI AAS Kortelę išrašo akcizų informacinės sistemos kompiuterinėje duomenų bazėje, kurioje kaupiami tokie duomenys:
. įrašo eilės numeris;
. Kortelės išrašymo data;
. Kortelės numeris;
. žemės ūkio subjekto pavadinimas arba vardas, pavardė;
. mokesčių mokėtojo kodas arba asmens kodas ir ūkininko ūkio identifikacinis kodas;
. mokesčių mokėtojo buveinės adresas arba gyvenamoji vieta;
. gazolio, kurį leidžiama įsigyti, pavadinimas (-ai), kodas (-ai) pagal KN;
. leidžiamas įsigyti gazolio kiekis;
. papildomos gazolio apskaitos lentelės išdavimo data, numeris;
. kiti duomenys“.
. Išdėstau taisyklių 16 punkto pirmąją pastraipą taip:
„. Pasikeitus žemės ūkio subjekto rekvizitams, nurodytiems Kortelėje, žemės ūkio subjektas iki kito mėnesio 5 dienos su Kortele ir laisvos formos prašymu (kuriame nurodo, dėl kokių duomenų pasikeitimo Kortelė yra keistina) turi kreiptis į AVMI, kurios veiklos teritorijoje jis yra įregistruotas, teritorinį skyrių. Gazolio įsigijimo apskaitos lentelėje turi būti susumuota, kiek pagal FR0543 formos pažymą (tiek sudarytą pagal praėjusių metų žemės ūkio naudmenų deklaravimo duomenis, tiek patikslintą pagal einamųjų metų žemės ūkio naudmenų deklaravimo duomenis, o naujai įregistruoto žemės ūkio subjekto atveju – pagal prognozuotus duomenis) ar pagal FR0544 formos pažymą parduota gazolio ir koks yra leidžiamo įsigyti gazolio likutis. Šioje lentelėje žemės ūkio subjekto ar jo įgalioto asmens parašu turi būti patvirtinti visi įrašai“.
. Išdėstau taisyklių III skyriaus pavadinimą taip: „III. GAZOLIO ĮSIGIJIMO APSKAITOS LENTELĖS PILDYMAS“.
. Išdėstau taisyklių 22.1 papunktį taip:
„. skilties „Naudotinų akcizinių prekių“ stulpelyje „pirkimo data“ nurodoma gazolio pirkimo data (metai, mėnuo ir diena), stulpelyje „pavadinimas“ nurodomas parduoto gazolio pavadinimas, stulpelyje „Kodas pagal Kombinuotąją nomenklatūrą“ nurodoma gazolio kodas pagal Kombinuotąją nomenklatūrą, stulpelyje „pirktas kiekis (litrai)“ – žemės ūkio subjekto faktiškai nupirktas esamos temperatūros gazolio kiekis litrais, išmatuotas sumuojamuoju skaitikliu. Stulpelio „leidžiamo įsigyti kiekio likutis (litrais)“ pirmoje eilutėje įrašomas pirmas įrašas – gazolio kiekis, kuris turi būti ne didesnis negu leidime įsigyti nuo akcizų atleistus dyzelinius degalus arba FR0543 formos pažymoje, ar FR0544 formos pažymoje (jei žemės ūkio subjektas gazolį įsigyja iš konkretaus sandėlio (specialaus sandėlio), kaip nustatyta Gazolio įsigijimo tvarkos 6 punkte ir dėl to jis Kortelės neturi) nurodytas leidžiamo įsigyti gazolio kiekis. Paskesni šio stulpelio įrašai įrašomi ir likutis apskaičiuojamas iš ankstesnio įrašo apie leidžiamo įsigyti gazolio likutį reikšmės atėmus paskutinio įrašo apie pirktą gazolio kiekį reikšmę“.
. Išdėstau taisyklių 24–31 punktus taip:
„. Kai pasibaigus einamųjų metų žemės ūkio naudmenų deklaravimo terminui žemės ūkio subjektas, kuriam leistinas įsigyti gazolis buvo apskaičiuotas remiantis praėjusių metų žemės ūkio naudmenų deklaravimo duomenimis (naujai įregistruoto žemės ūkio subjekto – prognozuojamais duomenimis), pristato naują FR0543 formos pažymą ir pagal ją yra patikslinamas pradžioje metų išduotas leidimas įsigyti nuo akcizų atleistus dyzelinius degalus, gazolio įsigijimo apskaitos lentelės priešpaskutinėje eilutėje susumuojamas visas pagal tą pažymą parduotas gazolio kiekis ir nurodomas leidžiamo įsigyti kiekio likutis.
. Jei leistino įsigyti gazolio kiekis pateikus naują FR0543 formos pažymą keičiasi, išrašomas naujas Leidimas įsigyti nuo akcizų atleistus dyzelinius degalus, kuriame turi būti nurodytas leistinas įsigyti gazolio kiekis iki ir po žemės ūkio naudmenų deklaracijos patikslinimo.
. Užpildęs visas gazolio įsigijimo apskaitos lentelės eilutes, bet dar neįsigijęs viso leistino įsigyti gazolio kiekio, žemės ūkio subjektas su laisvos formos prašymu išduoti papildomą gazolio apskaitos lentelę kreipiasi į AVMI, kurios veiklos teritorijoje jis yra įregistruotas, teritorinį skyrių. Prašyme turi būti nurodytas žemės ūkio subjekto pavadinimas, kodas, buveinės adresas, telefono ir fakso numeriai, jeigu žemės ūkio subjektas yra fizinis asmuo, – vardas, pavardė, asmens kodas ir ūkininko ūkio identifikacinis kodas, gyvenamosios vietos adresas ir telefono numeriai, Kortelės išdavimo data, numeris ir prašomų išduoti gazolio apskaitos lentelių lapų skaičius.
. AVMI teritorinis skyrius nedelsdamas arba ne vėliau kaip kitą darbo dieną prašymą privalo persiųsti AVMI AAS. Pastarasis, nustatęs, kad žemės ūkio subjektas yra įsigijęs ne visą Kortelėje nurodytą gazolio kiekį, per 3 darbo dienas AVMI teritoriniam skyriui turi išsiųsti papildomą (-us) gazolio apskaitos lentelės lapą (-us).
. Papildomos gazolio įsigijimo apskaitos lentelės 1 eilutės 4 stulpelyje turi būti įrašytas leidžiamo įsigyti gazolio kiekio likutis po pirkimo, atitinkantis prieš tai pildytos gazolio įsigijimo apskaitos lentelės 4 stulpelio paskutinį įrašą.
. Papildomus gazolio įsigijimo apskaitos lentelės lapą (-us) žemės ūkio subjektui išduoda AVMI teritorinis skyrius.
. Žemės ūkio subjektas, deklaruojantis žemės ūkio naudmenas, ne vėliau kaip per 5 dienas pasibaigus einamųjų metų žemės ūkio naudmenų deklaravimo terminui (o žemės ūkio subjektas, kuris verčiasi žuvininkyste, pasibaigus kalendoriniams metams), iki kitų metų sausio 20 dienos AVMI teritoriniam skyriui turi grąžinti Kortelę ir visas turimas nuo akcizų atleistų dyzelinių degalų įsigijimo apskaitos korteles. AVMI teritorinis skyrius gautus dokumentus nedelsdamas arba ne vėliau kaip kitą darbo dieną turi persiųsti AVMI AAS.
. Pasibaigusio galiojimo Kortelė per 5 darbo dienas turi būti grąžinta AVMI teritoriniam skyriui, kuris nedelsdamas arba ne vėliau kaip kitą darbo dieną turi ją persiųsti AVMI AAS.
Grąžinama nuo akcizų atleistų dyzelinių degalų įsigijimo apskaitos kortelė turi būti užpildyta atsižvelgiant į šių taisyklių 16 punkto nuostatas“.
. Išdėstau taisyklių 79 punkto antrąją pastraipą taip:
„Sandėlių savininkai, kurie gazolį iš sandėlio išveža tik išrašydami DAA dokumentą arba kurių visų išvežimų duomenys į AIS įtraukti kitais būdais, ataskaitų teikti neprivalo. Specialių sandėlių savininkai, kurie ataskaitas teikia į AIS, įprastu būdu (atspausdintų popieriuje) ataskaitų teikti neprivalo“.
. Taisyklių 89, 90, 91, 92, 93, 94, 95, 96, 97, 98, 99, 100, 101, 102, 103, 104, 105 punktus laikau 88, 89, 90, 91, 92, 93, 94, 95, 96, 97, 98, 99, 100, 101, 102, 103, 104 punktais.
. Taisyklių 93 punktą papildau antra pastraipa:
„Registruoti pardavėjai, kurie ataskaitas teikia į AIS, šiame punkte nustatyta tvarka ataskaitų teikti neprivalo“.
. Pripažįstu netekusiu galios taisyklių 88 punktą.
. Įsakymu patvirtintų Asmenų, turinčių teisę verstis didmenine prekyba dyzeliniais degalais, skirtais naudoti žemės ūkyje, ir gabenti juos mobiliosiomis talpyklomis (autocisternomis) tiesiogiai iš akcizais apmokestinamų prekių sandėlių ar specialių nuo akcizų atleistų dyzelinių degalų sandėlių, registravimo taisyklių 11 punkto sakinį „Ne vėliau kaip per 10 darbo dienų nuo prašymo gavimo, įsitikinęs, kad asmuo atitinka nustatytus reikalavimus, privalo priimti sprendimą išduoti Valstybinės mokesčių inspekcijos prie Lietuvos Respublikos finansų ministerijos viršininko 2003 m. balandžio 30 d. įsakymu Nr. V-131 „Dėl atleistų nuo akcizų dyzelinių degalų 200__ m. kortelės išdavimo bei jos pildymo ir tokių degalų apskaitos taisyklių patvirtinimo“ (toliau – įsakymas) patvirtintą FR0674 formos leidimą tiekti atleistus nuo akcizų dyzelinius degalus, skirtus naudoti žemės ūkyje ir/ar tvenkinių bei kitų vidaus vandenų žuvininkystėje (toliau – leidimas)“ išdėstau taip: „Ne vėliau kaip per 10 darbo dienų nuo prašymo gavimo, įsitikinęs, kad asmuo atitinka nustatytus reikalavimus, privalo priimti sprendimą išduoti Valstybinės mokesčių inspekcijos prie Lietuvos Respublikos finansų ministerijos viršininko 2003 m. balandžio 30 d. įsakymu Nr. V-131 „Dėl leidimo įsigyti nuo akcizų atleistus dyzelinius degalus išdavimo ir tokių degalų apskaitos taisyklių patvirtinimo“ (toliau – įsakymas) patvirtintą FR0674 formos leidimą tiekti atleistus nuo akcizų dyzelinius degalus, skirtus naudoti žemės ūkyje ir/ar tvenkinių bei kitų vidaus vandenų žuvininkystėje (toliau – leidimas)“.
. Įsakau Inspekcijos Duomenų valdymo skyriui pagal Inspekcijos viršininko 1999 m. rugpjūčio 26 d. įsakymu Nr. 165 „Dėl Dokumentų formų registro“ patvirtintą tvarką į Dokumentų formų registrą įtraukti šiuo įsakymu patvirtintas FR0803 ir FR0804, o iš šio registro išbraukti FR0560 formą.
. Pripažįstu netekusiais galios nuo 2005 m. sausio 1 d.:
. Akcizais neapmokestinamo gazolio (dyzelinių degalų) įsigijimo 200__ m. kortelės FR0560 formą, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2003 m. balandžio 30 d. įsakymo Nr. V-131 (Žin., 2003, Nr. 45-2052) 1.2 punktu.
. Leidimo įsigyti nuo akcizų atleistus dyzelinius degalus išdavimo ir tokių degalų apskaitos taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2003 m. balandžio 30 d. įsakymu Nr. V-131 (Žin., 2003, Nr. 45-2052; 2004, Nr. 79-2824), 3 priedą.



L. E. VIRŠININKO PAREIGAS	BIRUTĖ ČERNIUVIENĖ



	FR0803 forma patvirtinta 	Valstybinės mokesčių inspekcijos prie	Lietuvos Respublikos finansų ministerijos viršininko 2004 m. gruodžio 31 d. 	įsakymu Nr. VA-212	


__________ APSKRITIES VALSTYBINĖ MOKESČIŲ INSPEKCIJA
	
(įstaigos duomenys)

LEIDIMAS ĮSIGYTI NUO AKCIZŲ ATLEISTUS DYZELINIUS DEGALUS, SKIRTUS NAUDOTI ŽEMĖS ŪKIO REIKMĖMS
Nr. ZU-N-
	Asmens, kuriam leidžiama įsigyti akcizinių prekiųpavadinimas
(ūkio subjekto pavadinimas, fizinio asmens vardas, pavardė)identifikacinis numeris (kodas) , specialus ID Nr.,
adresas, telefonas,
faksas, elektroninis paštas.


	Vietos, kurioje bus naudojamos akcizinės prekės adresas;
kiekvienos talpyklos registracijos numeristūris.


	Veiklos rūšis 
	Buvę leidimo leidžiamų įsigyti prekių kiekiaiPastabaKiekisAnuliavimo data
	Leidžiama įsigyti akcizinių prekiųTarifinė grupė Pavadinimas (-ai) Prekių kodas (-ai) pagal Kombinuotąją nomenklatūrą Mato vienetas Leidžiamas įsigyti kiekisIš viso: 

Leidimas galioja nuo 20 m. __________ d. iki 20 m. _______________d.									(AVMI įgalioto asmens pareigų pavadinimas)	(parašas)	(vardas, pavardė) 	


	A. V.
______________



 	Leidimo įsigyti akcizais neapmokestinamus dyzelinius degalus,skirtus naudoti žemės ūkio reikmėms FR0803 formos priedas				(registruoto vartotojo pavadinimas ar vardas, pavardė, įmonės identifikacinis numeris (kodas) ar fizinio asmens identifikacinis numeris (asmens kodas), sandėlio identifikacinis numeris) 		NUO AKCIZŲ ATLEISTŲ DYZELINIŲ DEGALŲ ĮSIGIJIMO APSKAITOS LENTELĖ			(kortelės pavadinimas)  Nr.: ZU-N-LapasVietos, kurioje bus naudojamos akcizinės prekės, adresas: Naudotinų akcizinių prekiųAkcizais apmokestinamų prekių sandėlio ar kito tiekėjo identifikacinis numerisĮgaliotas asmuoPirkimo dataPavadinimasKodas pagal Kombinuotąją nomenklatūrąPirktas kiekis (litrai)Leidžiamo įsigyti kiekio likutis (litrais)Dokumentas (serija, numeris) Vardas, pavardėParašasPirkimo dokumentasVažtaraštis12345678910
	Ūkio subjekto atsakingo asmens 					(fizinio asmens) 	(parašas)	(vardas, pavardė) 	


______________



	FR0803 forma patvirtinta 	Valstybinės mokesčių inspekcijos prie	Lietuvos Respublikos finansų ministerijos viršininko 2004 m. gruodžio 31 d. 	įsakymu Nr. VA-212	


__________ APSKRITIES VALSTYBINĖ MOKESČIŲ INSPEKCIJA
	
(įstaigos duomenys)


LEIDIMAS ĮSIGYTI NUO AKCIZŲ ATLEISTUS DYZELINIUS DEGALUS, SKIRTUS NAUDOTI ŽUVININKYSTĖS REIKMĖMS

Nr. ZZ-N-

		Asmens, kuriam leidžiama įsigyti akcizinių prekiųpavadinimas	
	(ūkio subjekto pavadinimas, fizinio asmens vardas, pavardė)identifikacinis numeris (kodas) , specialus ID Nr.,
adresas, telefonas,
faksas, elektroninis paštas.


		Vietos, kurioje bus naudojamos akcizinės prekės adresas;
kiekvienos talpyklos registracijos numeristūris.


		Veiklos rūšis 
		Buvę leidimo leidžiamų įsigyti prekių kiekiaiPastabaKiekisAnuliavimo data
		Leidžiama įsigyti akcizinių prekiųTarifinė grupė Pavadinimas (-ai) Prekių kodas (-ai) pagal Kombinuotąją nomenklatūrą Mato vienetas Leidžiamas įsigyti kiekisIš iso: 

Leidimas galioja nuo 20   m. _______   d. iki 20   m. ________d.								(AVMI įgalioto asmens pareigų pavadinimas)	(parašas)	(vardas, pavardė) 	


______________



Leidimo įsigyti akcizais neapmokestinamus dyzelinius degalus,skirtus naudoti žuvininkystės reikmėms FR0804 formos priedas					(registruoto vartotojo pavadinimas ar vardas, pavardė, įmonės identifikacinis numeris (kodas) ar fizinio asmens identifikacinis numeris (asmens kodas), sandėlio identifikacinis numeris) 		NUO AKCIZŲ ATLEISTŲ DYZELINIŲ DEGALŲ ĮSIGIJIMO APSKAITOS LENTELĖ			(kortelės pavadinimas) 
	Nr.: ZZ-N-Lapas
	Vietos, kurioje bus naudojamos akcizinės prekės, adresas: 
	Naudotinų akcizinių prekiųAkcizais apmokestinamų prekių sandėlio ar kito tiekėjo identifikacinis numerisĮgaliotas asmuoPirkimo dataPavadinimasKodas pagal Kombinuotąją nomenklatūrąPirktas kiekis (litrai)Leidžiamo įsigyti kiekio likutis (litrais)Dokumentas (serija, numeris) Vardas, pavardėParašasPirkimo dokumentasVažtaraštis12345678910
		Ūkio subjekto atsakingo asmens 					(fizinio asmens) 	(parašas)	(vardas, pavardė) 	


______________

